1
A befektetési szolgáltatók
Befektetési szolgáltatási tevékenységet - ha törvény eltérően nem rendelkezik - befektetési
vállalkozás és hitelintézet folytathat.
Befektetési vállalkozás
• az értékpapír-bizományos,
• az értékpapír-kereskedő és
• az értékpapír-befektetési társaság (befektetési társaság).
A befektetési vállalkozás bizományosi tevékenység folytatására köteles.
A befektetési vállalkozások az alábbi tevékenységeket folytathatják:
Bizományos Kereskedő Befektetési társaság
Bizományosi tevékenység x x x
Kereskedelmi tevékenység x x
Portfolió kezelés x x
Jegyzési garanciavállalás X!
Ügynöki tevékenység x x x
Értékpapír forgalomba hozatalának
megszervezése
x x x
Értékpapír letéti őrzés x x x
Értékpapír letétkezelés x x x
Befektetési hitel nyújtása X!
Tanácsadás társaságoknak
tőkeszerkezettel kapcsolatban
x x x
Nyilvános vételi ajánlat alapján rt.-ben
befolyásszerzés megszervezése
x x
Befektetési tanácsadás x x x
Ügyfélszámla vezetés x x x
Értékpapírszámla vezetés x x x
Értékpapír kölcsönzés x x x
A bank a befektetési szolgáltatási és kiegészítő befektetési szolgáltatási tevékenységek teljes
körét folytathatja.
Szövetkezeti hitelintézet ügynöki tevékenységet, valamint értékpapír letétkezelést, letéti őrzést,
tőkeszerkezettel kapcsolatos tanácsadást és befektetési tanácsadást folytathat.
Szakosított hitelintézet befektetési szolgáltatási, illetve kiegészítő befektetési szolgáltatási
tevékenységet kizárólag a róla szóló külön törvényben meghatározott körben folytathat.
Az egyéni vállalkozó (egyéni kereskedő) a kereskedelmi tevékenységet - kizárólag a tőzsdén -
folytathat, ha a szolgáltatás tárgya határidős ügylet vagy vételi/eladási opció.
Az ügynöki tevékenységet, valamint a befektetési tanácsadást és a tőkeszerkezettel kapcsolatos
tanácsadást befektetési szolgáltatónak nem minősülő gazdasági társaság vagy szövetkezet is
folytathatja.
2
Amennyiben az ügynöki tevékenység végzése során az ügynök az ügyfél pénzét, vagy egyéb
eszközét nem kezeli, és a befektetési szolgáltató kockázatára önállóan kötelezettséget nem vállal,
akkor a tevékenységet egyéni vállalkozó is folytathatja.
Az MNB, a Kincstár és az ÁKK Rt. a befektetési szolgáltatási és kiegészítő befektetési
szolgáltatási tevékenységet a rá vonatkozó külön törvény alapján, az ott meghatározott körben
folytathat.
A befektetési vállalkozás az e törvényben meghatározott korlátozásokkal befektetési
szolgáltatási, illetve kiegészítő befektetési szolgáltatási tevékenységen kívül kizárólag
a) váltóval bizományosi, illetve kereskedelmi tevékenységet,
b) árutőzsdei szolgáltatási tevékenységet,
c) részvénykönyvvezetést,
d) részvényesi meghatalmazotti tevékenységet (nominee),
e) pénzügyi szolgáltatás közvetítését,
f) biztosítási szolgáltatás közvetítését,
g) önkéntes kölcsönös biztosító pénztár részére történő vagyonkezelést, valamint
h) magánnyugdíjpénztár részére történő vagyonkezelést
i) ügyfélszáml vezetésével kapcsolatos pénzforgalmi szolgáltatást
végezhet.
Szervezeti szabályok
A gazdasági társasági formában működő befektetési vállalkozásra és árutőzsdei szolgáltatóra a
gazdasági társaságokra vonatkozó törvényi rendelkezéseket, a szövetkezeti formában működő
árutőzsdei szolgáltatóra a szövetkezetekre vonatkozó törvényi rendelkezéseket, a külföldi
vállalkozás fióktelepére az Fkt. rendelkezéseit az e törvényben foglalt eltérésekkel kell
alkalmazni.
A befektetési vállalkozás kizárólag névre szóló részvényekkel rendelkező
részvénytársaságként vagy fióktelepként, árutőzsdei szolgáltató részvénytársaságként, korlátolt
felelősségű társaságként, szövetkezetként, vagy fióktelepként működhet.
A befektetési vállalkozás jegyzett tőkéjének legkisebb összege:
a) értékpapír-bizományos esetében ötvenmillió forint,
b) értékpapír-kereskedő esetében kettőszázmillió forint,
c) befektetési társaság esetében egymilliárd forint.
Árutőzsdei szolgáltató jegyzett tőkéjének legkisebb összege
a) részvénytársasági formában, illetve fióktelepként működő árutőzsdei szolgáltató esetében
húszmillió forint,
b) korlátolt felelősségű társasági, és szövetkezeti formában működő árutőzsdei szolgáltató
esetében tízmillió forint.
A befektetési vállalkozás jegyzett tőkéje kizárólag pénzbeli hozzájárulással szolgáltatható. A
pénzbeli hozzájárulással esik egy tekintet alá, ha a jegyzett tőkét a befektetési vállalkozás
jegyzett tőkén felüli vagyona terhére emelik fel, illetőleg a jegyzett tőke összege egyesülés,
beolvadás, összeolvadás során kerül megállapításra.
A tevékenység (működés) engedélyezése, az engedély felfüggesztése és visszavonása
3
A befektetési szolgáltatási tevékenységek folytatásához a Felügyelet e törvényben
meghatározott engedélye szükséges.
A Felügyelet az engedélyt az egyes tevékenységekre együtt vagy külön adja meg. A Felügyelet
az engedélyt határozott időre, feltételhez kötötten, valamint korlátozott tevékenységi körrel,
területi korlátozással, a befektetési szolgáltatási, illetve árutőzsdei szolgáltatási tevékenységen
belül pedig üzletági vagy termékkorlátozással is megadhatja.
A Felügyelet engedélye nélkül folytatható ügynöki tevékenység, ha az ügynök az ügyfelek
pénzét, vagy egyéb eszközeit nem kezeli és a befektetési szolgáltató, illetőleg az árutőzsdei
szolgáltató kockázatára önállóan kötelezettséget nem vállal. Ebben az esetben az ügynök
személyét a befektetési szolgáltató, illetőleg az árutőzsdei szolgáltató a Felügyeletnek bejelenti.
Természetes személy a kereskedelmi tevékenységet - kizárólag tőzsdén - a Felügyelet engedélye
nélkül folytathatja, ha annak tárgya kizárólag határidős ügylet és a tevékenység folytatását a
tőzsde szabályzata lehetővé teszi.
A befektetési szolgáltatási tevékenység, illetőleg árutőzsdei szolgáltatási tevékenység csak az e
törvényben és külön jogszabályban előírt követelményeknek megfelelő
a) személyi feltételek;
b) műszaki, technikai, informatikai, biztonsági felszereltség;
c) az elfogadott szabályzatokban rögzített szervezeti, működési, ügyviteli, számviteli,
nyilvántartási és ellenőrzési eljárások, rendszerek és megoldások
megléte esetén kezdhető meg és folytatható.
A befektetési szolgáltató, illetőleg az árutőzsdei szolgáltató által alkalmazott eljárásoknak,
rendszereknek és megoldásoknak biztosítaniuk kell
a) az ügyfelek tulajdonában lévő értékpapírok, pénzeszközök és tőzsdei termékek elkülönített
kezelésének,
b) a megkötött ügyleteknek, illetőleg a vállalt kockázatoknak (pozícióknak),
c) a jogszabályi előírások és a szabályzatok érvényesülésének,
d) az alkalmazottak személyes ügyleteinek,
e) a számítógépes adatrögzítésnek, adatvédelemnek, adatmentésnek és feldolgozásnak
a figyelemmel kísérését és ellenőrzését.
A befektetési szolgáltató és az árutőzsdei szolgáltató a szabályzataiban foglaltakat
következetesen és átláthatóan köteles alkalmazni.
A befektetési szolgáltató és az árutőzsdei szolgáltató számviteli, nyilvántartási, informatikai
rendszereinek alkalmasnak kell lenniük
a) a mindenkori pénzügyi helyzetének megállapítására,
b) az ügyfelek szolgáltatóra bízott pénz- és befektetési eszközeinek, valamint tőzsdei
termékeinek minden időpontban történő megállapítására, valamint
c) jogszabályban előírt adatszolgáltatási kötelezettségének teljesítésére.
Személyi feltételek
A részvénytársasági formában működő befektetési vállalkozás ügyvezetését legalább két
büntetlen előéletű, három év szakirányú szakmai gyakorlattal rendelkező személy, munkaviszony
keretében köteles ellátni, akik közül legalább az egyik devizabelföldi.
A befektetési szolgáltató
a) a befektetési szolgáltatási üzletágak irányítására olyan büntetlen előéletű személyt köteles
kinevezni, aki szakirányú felsőfokú végzettséggel és legalább kettő év szakirányú szakmai
gyakorlattal rendelkezik; továbbá
4
b) üzletkötésre, befektetési tanácsadásra olyan, vele munkaviszonyban álló főállásban
alkalmazott személyt köteles alkalmazni, aki szerepel a Felügyelet által az üzletkötőkről,
befektetési tanácsadókról vezetett névjegyzékben.